
IZRAKSTS
[..]

TEHNISKĀ SPECIFIKĀCIJA
Autoceļu uzturēšanas pakalpojumi (planēšana, attīrīšana no sniega, rievošana, slīdamības samazināšana)

Pakalpojums Nr. 1

	Autoceļu klātnes planēšana un autoceļu klātnes pielīdzināšana

	Pakalpojuma mērķis un gala rezultāts
	Nodrošināt satiksmes drošību, veicot autoceļu planēšanas un pielīdzināšanas darbus.

	Nepieciešamais Pakalpojuma apjoms
	Mērvienība: Noplanētā vai pielīdzināta autoceļa garums kilometros. Darbs jāveic visā autoceļa platumā divos gājienos turp-atpakaļ (nepieciešamības gadījumā arī trīs, četros gājienos).

	Pakalpojuma sniegšanas vieta/-as un nosacījumi (termiņš)
	1. Militārais poligons “Ādaži” (Ādažu un Saulkrastu novads),
2. Militārais poligons “Lāčusils” (Alūksnes novads),
3. Militārais poligons “Meža Mackeviči” (Augšdaugavas novads).

	Prasības pakalpojuma izpildē izmantojamiem materiāliem, izstrādājumiem un aprīkojumam
	4. Greideri (šķembu seguma ceļiem profilēšanas lāpstai ir jābūt ar robiņiem vai rotējošiem mehānismiem), piekabināmās greiderēšanas iekārtas.

	Pakalpojuma izpildes kārtība
	5. Darba uzdevums:	 
Autoceļu klātnes planēšanas un autoceļu klātnes pielīdzināšanas darbi tiek veikti reizē, vienā darba uzdevumā. Veicot pakalpojumu uz vietas, Pasūtītāja norādītajās vietās, pēc vajadzības, ierēķināt, ka apmēram līdz 10% no kopējās autoceļu klātnes garuma, sliktākās kvalitātes posmos var būt nepieciešamība pielīdzināt bedres, kas dziļākas par 4 cm, veicot vairākus (trīs vai pat četrus) gājienus.
6. Autoceļu klātnes planēšanai:
6.1. Planējot ceļa klātni, nolīdzina šķērsvilnīšus, 3-4 cm dziļas bedrītes, nelielus iesēdumus un citas ceļa klātnes deformācijas;
6.2. Planēšanu veic virzienā no ceļa klātnes šķautnes uz asi vai arī no vienas ceļa klātnes šķautnes uz otru (šajā gadījumā darbs pārmaiņus uzsākams no ceļa labās vai kreisās puses).
6.3. Ja nepieciešams, ceļa klātne ir jāattīra no redzamiem (atsevišķi novietotiem) svešķermeņiem un brīviem akmeņiem;
6.4. Jāplanē izmaiņu un apgriešanās laukumi.
7. Autoceļu klātnes pielīdzināšanai:
Pielīdzinot ceļa klātni, nolīdzina bedres, iesēdumus un citas deformācijas. Ja nepieciešams, ceļa klātne ir jāattīra no redzamiem (atsevišķi novietotiem) svešķermeņiem un brīviem akmeņiem.

	Kvalitātes prasības, garantija
	8. Kvalitātes prasības izpildītajiem darbiem:
8.1.  Autoceļu klātnes planēšanai:
8.1.1.Pēc autoceļu klātnes planēšanas ceļa klātnei jābūt līdzenai visā platumā, bez šķērsviļņiem un bedrēm. Nav pieļaujama ceļa seguma materiāla nobīde no brauktuves uz ceļa malām vaļņu veidā vai sāngrāvī;
8.1.2. Pēc planēšanas ceļa šķērskritumam jābūt 3-4% ceļa klātnes šķautnes virzienā. Līknēs pareiza virziena virāža 6%;
8.1.3. Pēc planēšanas grants, šķembu vai grunts seguma sajūga vietai ar melno segumu vai tiltu klājumu jābūt līdzenai, nodrošinot vienmērīgu transportlīdzekļu kustību;
8.1.4. Uz ceļa klātnes pēc darba nedrīkst atrasties svešķermeņi vai brīvi akmeņi, kas lielāki par 100 mm. 
8.2. Autoceļu klātnes pielīdzināšanai: 
8.2.1. Pēc autoceļa nolīdzināšanas ceļa klātnei jābūt līdzenai visā platumā, bez šķērsviļņiem un bedrēm. Nav pieļaujama ceļa seguma materiāla nobīde no brauktuves uz ceļa malām vaļņu veidā vai sāngrāvī;
8.2.2. Gar ceļa klātnes šķautni nedrīkst palikt neizlīdzināti grunts vaļņi;
8.2.3. Darba dienas beigās nedrīkst palikt neizlīdzināts valnis. Ja nav iespējams to izpildīt, tad ceļa posmā jāuzstāda nepieciešamie satiksmes organizācijas līdzekļi;
8.2.4. Uz ceļa klātnes nedrīkst atrasties svešķermeņi vai brīvi akmeņi, kas lielāki par 100 mm.
9. Uzmērījumi un kvalitātes novērtējums autoceļu klātnes planēšanas un autoceļu klātnes pielīdzināšanas darbiem:
9.1. Izpildītais darbs kontrolējams visā ceļa garumā. Ja tiek konstatēta neatbilstība, veikt nepieciešamos pasākumus prasību nodrošināšanai;
9.2. Nākamajā dienā pēc darbu pabeigšanas nosūtīt informāciju Pasūtītājam par izpildīto darbu apjomu.

	Citas specifiskas prasības un pielikumi
	10. Darbi tiek izpildīti saskaņā ar spēkā esošajiem normatīvajiem aktiem un tehniskajām normām. Izpildītājam jāiepazīstas ar faktisko planējamo ceļu izvietojumu.
11. Piekļuve darbu izpildes vietām ir ierobežota, un katra darbu veikšanas reize saskaņojama ar Pasūtītāju un militāro poligonu administrāciju.




Pakalpojums Nr. 2

	Autoceļu attīrīšana no sniega

	Pakalpojuma mērķis un gala rezultāts
	Nodrošināt atbilstošus braukšanas apstākļus, atbrīvojot brauktuvi un nomales no sniega.

	Nepieciešamais Pakalpojuma apjoms
	Mērvienība: Autoceļa attīrīšana kilometros. Darbs jāveic visā autoceļa platumā divos gājienos turp-atpakaļ (nepieciešamības gadījumā arī trīs, četros gājienos).

	Pakalpojuma sniegšanas vieta/-as un nosacījumi (termiņš)
	1. Militārais poligons “Ādaži” (Ādažu un Saulkrastu novads),
2. Militārais poligons “Lāčusils” (Alūksnes novads),
3. Militārais poligons “Meža Mackeviči” (Augšdaugavas novads),

	Prasības pakalpojuma izpildē izmantojamiem materiāliem, izstrādājumiem un aprīkojumam
	4. Attīrīšana no sniega jāveic ar atbilstošas ražības un jaudas tehniku, kas aprīkota ar sniega lāpstu (šķūri), kuras platums darba stāvoklī ne mazāks par 2,5 m.

	Pakalpojuma izpildes kārtība
	5. Prasības darbu izpildei:
5.1. Nav pieļaujama sniega vaļņu veidošanās uz koplietošanas pieslēdzošo ceļu braucamās daļas (krustojumos un pieslēgumos);
5.2. Jāiztīra arī tīrāmā ceļa posmā esošie paplašinājumi, samainīšanās vietas un apgriešanās vietas;
5.3. Nav pieļaujama sniega sastumšana kaudzēs krustojumos.

	Kvalitātes prasības, garantija
	6. Kvalitātes prasības izpildītajiem darbiem:
6.1. Brauktuves tīrīšanas rezultātā sniegam jābūt atvirzītam pēc iespējas tālāk uz ceļa nomali. Nenotīrītā sniega biezums uz brauktuves nedrīkst pārsniegt 5 cm, viena gājiena platumam jābūt vismaz (ne mazāk kā) 2,5 m;
6.2. Īpaši smagos apstākļos, kur sniega sanesumus nav iespējams attīrīt pēc parastās metodes, Izpildītājam jāvienojas ar Pasūtītāju par darbu veikšanu konkrētajā gadījumā.
7. Nākamajā dienā pēc darbu veikšanas Pasūtītājam nosūtīt informāciju par izpildīto darbu apjomu.
8. Uzmērījumi un kvalitātes novērtējums:
8.1. Izpildītais darbs kontrolējams visā autoceļa (posma) garumā, neatbilstības gadījumā jāveic pasākumi prasību nodrošināšanai;
8.2. Nākamajā dienā pēc darbu veikšanas Pasūtītājam nosūtīt informāciju par izpildītā darba apjomu.

	Citas specifiskas prasības un pielikumi
	9. Darbi tiek izpildīti saskaņā ar spēkā esošajiem normatīvajiem aktiem un tehniskajām normām. Izpildītājam jāiepazīstas ar faktisko attīrāmo ceļu izvietojumu.
10. Piekļuve darbu izpildes vietām ir ierobežota, un katra darbu veikšanas reize saskaņojama ar Pasūtītāju un militāro poligonu administrāciju.





Pakalpojums Nr. 3

	Autoceļu rievošana ziemā

	Pakalpojuma mērķis un gala rezultāts
	Nodrošināt atbilstošus braukšanas apstākļus, ar piebrauktu sniegu un ledu klātās autoceļu brauktuvēs.

	Nepieciešamais Pakalpojuma apjoms
	Mērvienība: jāuzmēra rievotā ceļa garums kilometros (km). Darbs jāveic visā autoceļa platumā divos gājienos turp-atpakaļ (nepieciešamības gadījumā arī trīs, četros gājienos).

	Pakalpojuma sniegšanas vieta/-as un nosacījumi (termiņš)
	1. Militārais poligons “Ādaži” (Ādažu un Saulkrastu novads),
2. Militārais poligons “Lāčusils” (Alūksnes novads),
3. Militārais poligons “Meža Mackeviči” (Augšdaugavas novads).

	Prasības pakalpojuma izpildē izmantojamiem materiāliem, izstrādājumiem un aprīkojumam
	4. Traktortehnika, vai greiders, kurai sniega lāpsta aprīkota ar cieta tērauda robainiem, sietveida vai pirkstveida nažiem (attālums starp tiem ne lielāks kā 60 mm).

	Pakalpojuma izpildes kārtība
	5. Darba uzdevums: Autoceļa brauktuves, brauktuves paplašinājumu un apgriešanās laukumu apledojušās virsmas izlīdzināšana, iestrādājot tajā rievas.
6. Prasības darbu izpildei:
6.1. Rievošanu veic tehnika ar tādu darba ātrumu, kas nodrošina apledojušās virsmas izlīdzināšanu, iestrādājot tajā rievas;
6.2. autoceļos ar asfalta segumu jāizvērtē piebrauktā sniega vai apledojuma biezums un rievošana jāveic tādā dziļumā, lai netiktu bojāts ceļa segums;
6.3. autoceļa rievošanu veic tā, lai netiktu bojāts ceļa segums, koki, ceļa aprīkojums un tuvumā esošās būves.

	Kvalitātes prasības, garantija
	7. Kvalitātes prasības izpildītajiem darbiem -brauktuvei jābūt ar izveidotu rievotu virsmu darba uzdevumā norādītajā ceļa garumā.
8. Uzmērījumi un kvalitātes novērtējums:
8.1. Izpildītais darbs kontrolējams vizuāli visā ceļa garumā;
8.2. Ja tiek konstatēta neatbilstība, jāveic nepieciešamie pasākumi prasību nodrošināšanai.

	Citas specifiskas prasības un pielikumi
	9. Darbi tiek izpildīti saskaņā ar spēkā esošajiem normatīvajiem aktiem un tehniskajām normām. Izpildītājam jāiepazīstas ar faktisko rievojamo ceļu izvietojumu.
10. Piekļuve darbu izpildes vietām ir ierobežota, un katra darbu veikšanas reize saskaņojama ar Pasūtītāju un militāro poligonu administrāciju.








Pakalpojums Nr. 4

	Autoceļu slīdamības samazināšana

	Pakalpojuma mērķis un gala rezultāts
	Nodrošināt atbilstošus braukšanas apstākļus, lai samazinātu slīdamību un paaugstinātu transportlīdzekļu riteņu saķeri ar brauktuves segumu.

	Nepieciešamais Pakalpojuma apjoms
	Mērvienība: Autoceļa slīdamības samazināšana (kaisīšana) ar kaisāmo materiālu-smilti vai sijātu granti kilometros.

	Pakalpojuma sniegšanas vieta/-as un nosacījumi (termiņš)
	1. Militārais poligons “Ādaži” (Ādažu un Saulkrastu novads),
2. Militārais poligons “Lāčusils” (Alūksnes novads),
3. Militārais poligons “Meža Mackeviči” (Augšdaugavas novads).

	Prasības pakalpojuma izpildē izmantojamiem materiāliem, izstrādājumiem un aprīkojumam
	4. Materiāli: Dabīgs vai sagatavots minerālais materiāls - skalota smilts vai sijāta grants.
5. [bookmark: _GoBack]Iekārtas un mehānismi: 
5.1. Kaisīšanas tehnika aprīkota ar kaisītāju;
5.2. Kaisītājam jānodrošina iespēja vienmērīgi izkaisīt noteiktu kaisāmā materiāla daudzumu;
5.3. Kaisāmā materiāla padeves daudzuma regulēšanai jānotiek automātiski vai uzstādot to ar rokām.

	Pakalpojuma izpildes kārtība
	6. Prasības darbu izpildei:
6.1. Kaisīšanu ar smilti vai sijātu granti pielieto autoceļa braucamās daļas kaisīšanai, ja uz tās parādās piebraukts sniegs, kura augšējā kārta veido slidenu virsmu, vai atmosfēras iedarbības rezultātā uz ceļa braucamās daļas veidojas apledojums;
6.2. Vienmērīgi jāizkaisa 0,5t līdz 0.8t minerālā materiāla uz 1 km brauktuves. Autoceļi poligonos lielākoties atrodas mežā, tāpēc veicot darbu izvēlēties drošu braukšanas ātrumu. Pirms kaisīšanas brauktuvei jābūt atbrīvotai no irdena sniega, slapja sniega;
6.3. Autoceļa slīdamības samazināšnu (kaisīšanu) veic tā, lai netiktu bojāts ceļa aprīkojums un tuvumā esošās būves, koki.

	Kvalitātes prasības, garantija
	7. Kvalitātes prasības izpildītajiem darbiem:
7.1. Kaisāmajam materiālam jābūt vienmērīgi izkaisītam; 
7.2. Uz ceļa braucamās daļas nedrīkst palikt sasaluma gabali, kā arī kaisāmā materiāla kaudzītes vai viļņi augstāki par 12 mm. 
8. Uzmērījumi un kvalitātes novērtējums:
8.1. Izpildītais darbs kontrolējams visā autoceļa (posma) garumā, neatbilstības gadījumā jāveic pasākumi prasību nodrošināšanai; 
8.2. Nākamajā dienā pēc darbu paveikšanas jānosūta Pasūtītājam informācija par izpildītā darba apjomu.

	Citas specifiskas prasības un pielikumi
	9. Darbi tiek izpildīti saskaņā ar spēkā esošajiem normatīvajiem aktiem un tehniskajām normām. Izpildītājam jāiepazīstas ar faktisko attīrāmo ceļu izvietojumu.
10.  Piekļuve darbu izpildes vietām ir ierobežota, un katra darbu veikšanas reize saskaņojama ar Pasūtītāju un militāro poligonu administrāciju.

IZRAKSTS PAREIZS
Centra Juridiskā un iepirkumu nodrošinājuma departamenta 
Infrastruktūras un apsaimniekošanas līgumu 
un iepirkumu nodaļas eksperte
(personīgais paraksts) I.Kalniņa 
Alūksnē, 22.11.2024.

